கெபல் எல்-அராக் கத்தி

**கெபல் எல்-அராக் கத்தி** (**Gebel el-Arak Knife**  or **Jebel el-Arak Knife**), வரலாற்றுக்கு முந்தைய எகிப்தில் (கிமு 3500—3200) ,நக்காடா II காலத்தில் ஜெர்சியப் பண்பாட்டு (கிமு 3450) காலத்திய தொல்பொருள் ஆகும். இக்கத்தியின் கைப்பிடி யானையின் தந்ததாலும், கத்தி விண்கல்லாலும்  செய்யப்பட்ட  இத்தொல்பொருள், பண்டைய அண்மை கிழக்கின் உரூக் காலத்திய கீழ் மெசொப்பொத்தேமியாவின் பண்பாட்டுத் தாக்கங்கள் அதிகம் கொண்டுள்ளது. இக்கத்தி எகிப்தின் நெக்கென் நகரத்தில் அகழாய்வில் கண்டுபிடிக்கப்பட்டது. 

*கெபல் எல்-அராக்  கத்தி*யின் மொத்த எடை 92.3 கிராம் மட்டுமே. தந்தத்திலான இக்கத்தியின் கைப்பிடியின் முன்புறத்திலும், பின்புறத்திலும் மெசொப்பொத்தேமியா மன்னர் இரு சிங்கங்களை கைகளால் பற்றி நிற்பது போன்ற காட்சியும், போர்க்களத்தில் போர் வீரர்கள் போரிடும் காட்சியும் மற்றும்  விலங்குகளில் உருவங்கள் செதுக்கப்பட்டுள்ளது.

இக்கத்தியை கெய்ரோவில் தொல்பொருட்கள் விற்கும் வணிகர் எம். நக்மானிடமிருந்து பிப்ரவரி 1914-ஆம் ஆண்டில் எகிப்தியவியல் அறிஞர் *ஜார்ஜ் ஆரோன் பெனிடைட்* என்பவர், பிரான்சு நாட்டின் தலைநகரான பாரிசு நகரத்தில் உள்ள லூவர் அருங்காட்சியகத்திற்காக விலை கொடுத்து வாங்கினார். தற்போது இக்கத்தி லூவர் அருங்காட்சியகத்தின், சுல்லி தொகுதியில், அறை எண் 20-இல் காட்சிக்கு வைக்கப்பட்டுள்ளது.

இக்கத்தி பண்டைய எகிப்தின் *கெபல் எல்-அராக் தொல்லியல் தளத்தில்* கண்டுபிடிக்கப்பட்டதாக விற்பனையாளரால் கூறப்பட்டது. ஆனால் இன்று இக்கத்தி எகிப்தின் பண்டைய எகிப்தின் நெக்கென் நகரத்திலிருந்து பெறப்பட்டதாக நம்பப்படுகிறது.

## கத்தியின கொள்முதல் மற்றும் தோற்றம்

கெபல் எல்-அராக் கத்தியை விற்பனை  செய்தவர் அதன்  கைப்பிடியும், கத்தியும் தனித்தனியாக பிரித்து விட்டார். மேலும் அவை ஒன்றாகப் பொருந்தியிருப்பதை  விற்பனையாளர் உணரவில்லை. இக்கத்தியின் பழமையை உணர்ந்த்  எகிப்தியவியல் அறிஞர் *ஜார்ஜ் ஆரோன் பெனிடைட்* என்பவர், பிரான்சு நாட்டின் தலைநகரான பாரிசு நகரத்தில் உள்ள லூவர் அருங்காட்சியகத்திற்காக 16 மார்ச் 1914 அன்று கெய்ரோவின் தொல்பொருட்கள் விற்கும் வணிகர் எம். நக்மானிடமிருந்து விலை கொடுத்து வாங்கினார்.  பின்னர் *லியோன் ஆண்ட்ரே*  என்பவரால், மார்ச் 1933-ஆம் ஆண்டில் இக்கத்தி மற்றும் கைப்பிடி பகுதிகள் ஒன்றாக மீண்டும் ஒன்றாக இணைக்கப்பட்டது. 1977-ஆம் ஆண்டில் இக்கத்தியின் மறுசீரமைப்புப் பணிகள் *அக்னெஸ் காசியோ* மற்றும் *சூலியட் லெவி*  என்பவர்களால் மேற்கொள்ளப்பட்டது.  

### ஆதாரம்
*ஜார்ஜ் ஆரோன் பெனிடைட்* இக்கத்தியை கெய்ரோவில் உள்ள தொல்பொருட்கள் விற்பனையாளர் நாக் ஹம்மதியிடமிருந்து வாங்கும் போது, கத்தியின் கைப்பிடி, பண்டைய அபிதோஸ் நகரத்திற்குதெற்கே 40 கிலோ மீட்டர் தொலைவில் உள்ள *நாக் ஹம்மாதி* (Nag Hammadi) கிராமத்திற்கு அருகே இருந்த *கெபல் எல்-அராக்* பீடபூமியில் கண்டுபிடித்ததாக கூறினார்.
## விளக்கம்
### கத்தி
*கெபல் எல்-அராக்*  கத்திப் பகுதியானது விண்வீழ்கல்லை இருபுறமும் மெருகூட்டி நேர்த்தியாக வடிவமைக்கப்பட்டுள்ளது. பண்டைய எகிப்தில் விண்கற்களால்  பல சிற்பங்கள் மற்றும் கருவிகள் செய்யப்பட்டுள்ளது.

*கெபல் எல்-அராக்  கத்தி*யின் மொத்த எடை 92.3 கிராம் மட்டுமே. அதன் அளவுகள் பின்வருமாறு: 

### கைப்பிடி
*கெபல் எல்-அராக்  கத்தி*யின்  கைப்பிடி யானையின் தந்தத்தால் செய்யப்பட்டுள்ளது. தந்த கைப்பிடியில் முன்புறம் மற்றும் பின்புறப் பகுதிகளில் மன்னர் இரு கைகளால் இரண்டு சிங்ககளை பிடித்து நிற்கும் காட்சி, போர்க்களத்தில் வீரர்கள் போரிடும் காட்சி மற்றும் விலங்குகளின் உருவங்களும் நேர்த்தியாகச் செதுக்கப்பட்டுள்ளது.   

கைப்பிடியின் நேர்த்தியான அளவுகள் பின்வருமாறு: 

## படக்காட்சிகள்


File:Master of animals on the Gebel el Arak knife.jpg|thumb|கைப்பிடியின் நடுவில் இரு சிங்கங்களை கையால் பிடித்து கொண்டு நிற்கும் விலங்குகளின் தலைவர்
File:Collar-wearing dogs around the knob, on the Gebel el Arak knife.jpg|thumb|கைப்பிடியில் கழுத்துப் பட்டை அணிவிக்கப்பட்ட வீட்டு விலங்கான நாய்கள் 
File:Lioness attacking an ox on the Gebel el Arak knife.jpg|thumb| உரூக் பண்பாட்டுப் பாணியில் கைப்பிடியில் பொறிக்கப்பட்ட எருமையின் பின்புறத்தை தாக்கும் பெண் சிங்கம். அருகில் ஆண் சிங்கம் 
File:Man (fragment) holding a dog on a leash, on the Gebel el Arak Knife.jpg|மொட்டைத் தலை நிர்வாண மனிதன் மற்றும் நாய் 

|-
| style="background:#DEB887; font-size: 100%; width: 1%; text-align: center"| போர்க்கள காட்சிகள்
|

File:Bald-headed attackers armed with mace and knife, against unarmed opponents with long hair, all wearing penile sheaths, on the Gebel el-Arak knife.jpg| ஆண் குறியை மறைக்கும் கச்சைகளுடன், மொட்டைத் தலையர்கள், நீண்ட முடிகளைக் கொண்ட எதிரிகளை தாக்கும் காட்சி 
File:Long-haired man using a knife against baton-wielding enemies.jpg|நீண்ட தலைமுடியுடைவனை (நடுவில்), மொட்டைத் தலையர்கள் ஆயுதங்களுடன் தாக்கும் காட்சி 
File:Bald-headed warrior towing high-prowed ship on the Gebel el-Arak knife (reconstitution).jpg| மொட்டைத் தலையன் நீண்ட படகுகளை தள்ளிக் கொண்டு போகும் காட்சி உரூக் காலத்திய  சுமேரியப் பண்பாட்டுப் பாணியிலான முத்திரைகள் மற்றும் கலைவேலைகள் 
File:Bald-headed men drowning on the Gebel el-Arak knife.jpg|thumb|கடற்போரில் மொட்டைத் தலை வீரர்கள் படகிலிருந்து வீழும் காட்சி  
File:Bow-shaped boat on the Gebel el-Arak Knife.jpg| நைல் நதியில் செல்லும் போர்ப் படகு 

## இதனையும் காண்க
* நெக்கென் நகரம்
* நக்காடா பண்பாடு
* வரலாற்றுக்கு முந்தைய எகிப்து
* எகிப்தின் துவக்க கால அரச மரபுகள்
* உரூக் காலம், கீழ் மெசொப்பொத்தேமியா

## மேற்கோள்கள்

### மேலும் படிக்க
* 

## வெளி இணைப்புகள்

* The Gebel el Arak knife, Images on the backside of the handle
* The Gebel el Arak knife, Depiction of a predynastic battle scene
* A complete narrative of the events portrayed on the Gebel el-Arak knife.
*  Poignard "du Gebel el-Arak", official site of the Louvre.

பகுப்பு:எகிப்தின் தொல்பொருட்கள்
பகுப்பு:தொல்பொருட்கள்
பகுப்பு:எகிப்திய நாகரிகம்
பகுப்பு:எகிப்தின் வரலாறு
பகுப்பு:வரலாற்றுக்கு முந்தைய எகிப்து